લૈંગિક ભૂમિકા ડાયાબિટીસ પ્રત્યે સંવેદનશીલ હોય છે અને તેને પ્રભાવિત કરે છે. સ્વાસ્થ્ય સેવાઓની પહોંચને પ્રભાવિત કરે છે અને તેનાથી મહિલાઓ પર ડાયાબિટીસનો પ્રભાવ વધે છે. આ રોગનું મોડુ નિદાન થવાના કારણે કોમ્પ્લિકેશન વધે છે. સમાજમાં હજુ પણ રહેલા સામાજિક અને આર્થિક માળખામાં અસમાનતાનાં કારણે મહિલાઓમાં ડાયાબિટીસનું જોખમ વધારે રહે છે. જેમ કે અપૂરતો આહાર, અપૂરતું પોષણ અને શારીરિક રીતે વધુ નિષ્ક્રિયતાનો સમાવેશ થાય છે. અન્ય પરિબળો જેવા કે માનસિક તણાવ, જીવનશૈલી, ધૂમ્રપાન અને એસ્ટ્રોજનનું પ્રમાણ કે જેનાથી ઇન્સ્યુલિનની સેન્સિટિવિટી ઘટે છે. આજે મહિલાઓ પણ કામ કરે છે. પર્સનલ અને પ્રોફેશનલ લાઇફમાં સંતુલન જાળવે છે પણ આમ કરવામાં તેઓ તેમના સ્વાસ્થ્યને ગુમાવે છે. અને જો એમાં પણ સગર્ભા મહિલાઓને જ્યારે ડાયાબિટીસ હોવાનું નિદાન થાય ત્યારે તેમને વધુ જોખમ રહે છે. જો ગર્ભવતી મહિલા ડાયાબિટીસથી પીડાય છે ત્યારે બાળકમાં કોઇ જન્મજાત સમસ્યા થઇ શકે છે અને આથી દર્દીની વધુ પ્રમાણમાં કાળજી લેવી જરૂરી બને છે. આ ઉપરાંત એવું પણ બની શકે છે ભવિષ્યમાં પણ બાળકને આ રોગ થવાનું જોખમ રહે છે.